ситуация, възникнала на въздухоплавателно средство, докато то е под контрола на летищна контролна кула или на орган за контрол на подхода, или се намира във връзка с орган за летищно полетно-информационно обслужване, съответният орган незабавно уведомява отговорния център за полетна информация или районен контролен център, който на свой ред уведомява координационния център за търсене и спасяване освен когато уведомяване на районния контролен център, на центъра за полетна информация или на координационния център за търсене и спасяване не се изисква, ако естеството на аварийната ситуация е такова, че уведомлението би било излишно.
 г)
 Независимо от това летищната контролна кула или отговорният орган за контрол на подхода, или съответният орган за летищно полетно-информационно обслужване първи сигнализират и предприемат други необходими действия, за да приведат в действие всички местни спасителни и аварийни органи, които могат да окажат необходимото незабавно съдействие в съответствие с местните инструкции, когато възниква някоя от следните ситуации:
 (1)
 станало е произшествие с въздухоплавателно средство на дадено летище или в района на същото летище;
 (2)
 получени са сведения, че безопасността на въздухоплавателно средство, което се намира или предстои да попадне под юрисдикцията на летищната контролна кула или на органа за летищно полетно-информационно обслужване, е или може да бъде застрашена;
 (3)
 поискано е от летателния екипаж;
 (4)
 във всички други случаи, при които това се смята за необходимо или желателно или спешността на ситуацията го налага.
 ATS.TR.405 Уведомяване на координационните центрове за търсене и спасяване
 а)
 Без да се засягат други обстоятелства, при които такова уведомяване може да се окаже препоръчително, органите за обслужване на въздушното движение, освен в случаите, предвидени в точка ATS.TR.420, буква а), уведомяват незабавно координационните центрове за търсене и спасяване, когато се смята, че въздухоплавателно средство се намира в аварийна ситуация в съответствие със следното:
 (1)
 Фаза на неопределеност, при която е налице някое от следните обстоятелства:
 i)
 с дадено въздухоплавателно средство няма комуникация в продължение на 30 минути след времето, в което е трябвало да бъде установена, или 30 минути след първия неуспешен опит за установяване на комуникация с това въздухоплавателно средство, в зависимост от това кое от двете събития е настъпило по-рано;
 ii)
 въздухоплавателното средство не е долетяло до 30 минути след последно съобщеното от него разчетно време на долитане или 30 минути след изчисленото време от органите за обслужване на въздушното движение, в зависимост от това кое от двете събития е настъпило по-късно.
 Фаза на неопределеност не е налице, когато не съществуват съмнения за безопасността на въздухоплавателното средство и намиращите се на борда му лица.
 (2)
 Фаза на тревога, при която е налице някое от следните обстоятелства:
 i)
 след фазата на неопределеност последващите опити да се установи комуникация с въздухоплавателното средство или да се получи информация за него от други източници са неуспешни;
 ii)
 въздухоплавателно средство е получило разрешение за кацане, но не е кацнало в продължение на 5 минути след разчетното време на кацане и комуникацията с него не е възстановена;
 iii)
 на летища с летищно полетно-информационно обслужване — при обстоятелства, предписани от компетентния орган;
 iv)
 получена е информация за влошаване на експлоатационното